

**ภาพข่าวประชาสัมพันธ์**

**กรุงไทยยืนหนึ่ง คว้ารางวัล Asian Experience Awards 3 ปีซ้อน ตอกย้ำความสำเร็จซูเปอร์แอปฯ “ONE Krungthai” มุ่งผลักดันสู่องค์กรดิจิทัล**

**นายกฤษณ์ ฉมาภิสิษฐ** ผู้บริหารสายงานสื่อสารและภาพลักษณ์องค์กร ธนาคารกรุงไทย   
เป็นผู้แทนธนาคาร รับรางวัล **Asian Experience Awards** จาก The Asian Business Review นิตยสารด้านเศรษฐกิจ การลงทุนและเทคโนโลยีชั้นนำของประเทศสิงคโปร์ ต่อเนื่องเป็นปีที่ 3โดยในปีนี้ได้รับรางวัลใน**สาขา Thailand Digital Employee Experience of the Year - Banking** จากการนำนวัตกรรมพัฒนาแอปพลิเคชัน   
**ONE Krungthai** เพิ่มประสิทธิภาพการจัดการองค์กร พร้อม Upskill-Reskill ของพนักงาน ตอกย้ำความสำเร็จ  
ในระดับสากลของ **ONE Krungthai ในฐานะซูเปอร์แอปฯ**ภายใต้แนวคิด “Workplace in Your Hands” เพื่อตอบโจทย์การทำงานยุคใหม่ มุ่งขับเคลื่อนธนาคารสู่องค์กรดิจิทัล รวมถึง**ผลักดันโครงการกรุงไทยคุณธรรม** ด้วยการ**ปลูกฝังคุณธรรม 5 ส.** สร้างสรรค์ สำเร็จ สัตย์ซื่อ สามัคคี และสังคม ในทุกกิจกรรม สร้าง DNA   
คนกรุงไทยที่ไม่ทนต่อการทุจริตทุกรูปแบบ โดยแอปฯ มีฟีเจอร์  ดังนี้

**เครื่องมือยกระดับการทำงานยุคดิจิทัล**

* **ยกระดับประสิทธิภาพบริการลูกค้า โดย ONE Krungthai เชื่อมต่อกับระบบ We Care** ที่เป็นช่องทางรับฟังความคิดเห็นของลูกค้าที่ใช้บริการในสาขา เพื่อจัดการแก้ปัญหาได้ทันท่วงที มี**ระบบ  
  แจ้งเตือน Notification center** สำหรับเจ้าหน้าที่ดูแลลูกค้า (RM) และพนักงานขาย เพื่อแจ้งเตือน  
  นัดหมาย และวันสำคัญของลูกค้า **ระบบผู้พิทักษ์ ATM** แจ้งแก้ไขปัญหาการใช้งานตู้ ATM ได้ทันที   
  พร้อมติดตามสถานะการซ่อม ทำให้แก้ปัญหาได้อย่างรวดเร็ว
* **ระบบงานดิจิทัล ตอบโจทย์ชีวิตยุคใหม่** ด้วย **Chatbot ระบบตอบคำถามอัจฉริยะ** ตอบข้อสงสัยของพนักงาน ทั้งเรื่องระบบงาน ผลิตภัณฑ์และบริการ กฎหมายและระเบียบต่าง ๆ **ระบบจัดการปัญหาอุปกรณ์ในสำนักงาน** แจ้งซ่อมและติดตามสถานะการซ่อมได้ทันที อำนวยความสะดวกในการ **จอง Co-Working Space** สำหรับการทำงานนอกสถานที่  เพิ่มความสะดวกให้พนักงานลงเวลาเข้า-ออกงาน ผ่านแอปฯ พร้อมจัดการงานเอกสารส่วนตัว ได้ทุกที่ ทุกเวลา อาทิเช่น แจ้งการลา การเบิกค่ารักษาพยาบาล และการขอเอกสารต่าง ๆ ทำให้ลดขั้นตอนงานเอกสาร อีกทั้งสามารถค้นหาเพื่อนพนักงานในแผนกต่าง ๆ ได้ผ่านPhonebook

**การเพิ่มทักษะพนักงาน (Upskill-Reskill)** 

* **แอปฯ ONE Krungthai พัฒนาระบบฝึกอบรมออนไลน์** **(e-Training)** โดยมีหลักสูตรการพัฒนา ศักยภาพของบุคลากรจากสถาบันชั้นนำ และมี **Training Dashboard** แสดงผลแผนการอบรม และ ประเมินสมรรถนะการทำงาน **Training Roadmap** ของพนักงานแต่ละตำแหน่ง รวมถึงการ Coaching & Feedback โดยประวัติการฝึกอบรมจะแสดง Certificate & License ที่พนักงานได้รับ

**สร้างความสัมพันธ์ที่ดีในองค์กร**

* แอปฯONE Krungthai สร้าง Engagement ด้วยประสบการณ์ใหม่ให้พนักงานมีส่วนร่วมในทุกกิจกรรม  **ผ่านการสะสม Badges (ตราสัญลักษณ์)** และ **Coins (เหรียญ)** จากการร่วมกิจกรรม สามารถนำเหรียญที่ได้รับมาแลกเป็นของรางวัล ซึ่งได้รับความสนใจจากพนักงานจำนวนมาก
* **นำเสนอข้อมูลในรูปแบบเฉพาะบุคคล (Personalized Content)** ทำให้สื่อสารกับพนักงานได้    
  ตรงกลุ่มเป้าหมายอย่างทั่วถึง รวดเร็ว และมีประสิทธิภาพ ลดการส่งข้อมูลที่เกินความจำเป็น
* **ระบบการส่งหัวใจเพื่อชื่นชมเพื่อนพนักงานตาม คุณธรรม 5 ส.**สร้างวัฒนธรรมแห่งการชื่นชม   
  ในองค์กร ให้เกิดการทำงานร่วมกัน สร้างความสัมพันธ์อันดีระหว่างพนักงาน และการ**ยกย่องเชิดชู เกียรติพนักงาน ผ่านกระดานผู้นำ (Leaderboard)** ที่มีชื่อพนักงานที่ได้รับคะแนนสูงสุด   
  และ **หอเกียรติยศ (Hall of Fame)** เชิดชูเกียรติผู้ที่ได้รับรางวัลการแข่งขัน เช่น โครงการ Hackathon
* **ฟีเจอร์ Chat แบบเรียลไทม์** และ**ฟีเจอร์ ONE Social ศูนย์รวม Community** ให้พนักงานสามารถแลกเปลี่ยนความคิดเห็น แชร์องค์ความรู้ระหว่างกันได้ตามหัวข้อที่สนใจ อาทิเช่น Financial Planner   
  เทคนิคการขาย และ Medical Center

ธนาคารกรุงไทย เดินหน้านำนวัตกรรมและเทคโนโลยี มาพัฒนาซูเปอร์แอปฯ ONE Krungthai อย่างต่อเนื่อง โดยส่งเสริมการมีส่วนร่วมของคนในองค์กร เพื่อพัฒนาฟีเจอร์ใหม่ ๆ สร้างประสบการณ์ในการทำงานที่ดี  
ให้กับพนักงาน (Employee Experience) และยกระดับการดำเนินงานในทุกมิติ สนับสนุนการทำงานในยุคดิจิทัล ตลอดจนพัฒนาทักษะใหม่ ๆ ให้สามารถนำเทคโนโลยีและนวัตกรรมที่เปลี่ยนแปลงอย่างรวดเร็ว   
มาใช้เพิ่มประโยชน์ในการทำงานได้อย่างสูงสุด ซึ่งถือเป็นส่วนสำคัญที่ส่งผลทำให้ ONE Krungthai   
ประสบความสำเร็จในระดับสากล และตอกย้ำความมุ่งมั่นในการขับเคลื่อนธนาคารสู่องค์กรดิจิทัล

**ทีม Marketing Strategy   
10 ตุลาคม 2567**